es gl es es gl it es en gl lt gl id es en es es gl gl en gl gl gl gl es gl en en en es en en gl ru de pt gl es en es an en gl an es eu es en es es en gl es en en es gl gl en ca pt en gl es es gl
PlayStation Showcase 2021 :: Sony encoméndase a Kratos e Insomniac – Revista Morcego
Arriscou PlayStation a pasada noite. Arriscou con durmir a un público ansioso de novidades, ao que se lle prometera o futuro. Sony comezou o seu show dun xeito feble, co ritmo de sempre e, peor, cos títulos de sempre, agás unha prometedora revisión de Star Wars: Knights Of The Old Republic Remake (KOTOR).
Pasaron os minutos e as cellas estaban levantadas, agardando unha bomba que resultou ser un bombardeo. Primeiro, Wolverine. Novo título de Insomniac que seguirá apostando polos superheróes e que logo confirmaría, amosando a chegada de Venom, Marvel’s Spider-Man 2 e a tolemia xa é evidente. Pagou Sony máis de dous millóns por Insomniac, pero ben puideron pagar o dobre porque está claro que é o estudio máis en forma que hoxe posúen, tanto pola capacidade creadora como por resultados.
Era preciso algo máis. Kratos apareceu de novo, por fin, con God of War Ragnarok —que non era o título definitivo pero si foi— e xa todo quedou feito. Unha prometedora continuación interxeracional que ofrecerá máis do mesmo, pero aquí só pode ser un piropo tal afirmación.
PlayStation afina o seu futuro, sen E3, en solitario, e  cun xeito de facer as cousas discutible, mais ao mesmo tempo infalible: PS5 está a vivir un lanzamento antolóxico, os exclusivos son vendidos a puñadas, a xente pasa por caixa sen maiores protestas, a máquina segue a xigar…
Polo camiño, até este punto final da conferencia/show /transmisión/espectáculo, houbo lembretes varios (Project Eve, Deathloop, Ghostwire Tokyo, Gran Turismo 7, Alan Wake Remastered, Bloodhunt ou Guardians of Galaxy) e luciu con luz de seu Forspoken, o título de mundo aberto de Square-Enix que presume de apartado gráfico e trae a sensación de que estamos xa nunha nova xeración de consolas.
A continuación tes os vídeos dos anuncios máis importantes, pois hai cousas que é mellor velas que describilas, non?
Star Wars: Knights Of The Old Republic Remake
Uncharted: Legacy Of Thieves Collection
God Of War Ragnarok
Creador de Morcego. Escribo cousas, falo de cousas e encántame escoitar cousas.
Ikumi Nakamura regresa a la industria y presenta su nuevo estudio
El: 24 marzo, 2021
Gorillaz asalta las calles de Los Santos de GTA V
El: 6 noviembre, 2020
Silent Hill: The Short Message aparece recollido no organismo de calificación coreano
El: 26 septiembre, 2022
O E3 2023 retomará o formato presencial entre o 13 e o 16 de xuño do 2023
El: 26 septiembre, 2022
Podcast :: A Gruta de Gizamaluke (5×02)
El: 26 septiembre, 2022
Morcego é a primeira revista dixital de videoxogos en galego. Un proxecto xornalístico que pretende informar dunha maneira veraz sobre unha das industrias culturais máis importantes dos nosos tempos.
Recibe as últimas noticias e actualizacións directamente na túa bandexa de entrada!
Deja vacío este campo si eres humano:
© 2018 DISEÑO WEB A CORUÑA PULULART
Utilizamos cookies para asegurar que damos a mellor experiencia ao usuario no noso sitio web. Se continúa utilizando este sitio asumiremos que está de acordo.Estou de acordo